Spoločná správa správcov rozpočtových kapitol  o použití
účelových prostriedkov štátneho rozpočtu na rok 2002 
na finančné zabezpečenie konania štátnych orgánov súvisiacich s preverovaním činnosti obchodných spoločností bez licencií 
____________________________________________________________________   

Ministerstvo vnútra Slovenskej republiky

Stav zabezpečenia plnenia úloh z roku 2002:

	Obchodné spoločnosti bez licencií zväčša vo forme právnických osôb získali finančné prostriedky od občanov, ale i podnikateľských subjektov pri vopred dohodnutej miere zhodnotenia vloženej investície. Získavanie finančných prostriedkov sa najčastejšie realizovalo prostredníctvom zmluvy o tichom spoločenstve, ale i formou zmluvy o úschove finančných prostriedkov, zmluvy o správe finančných prostriedkov, zmluvy o pôžičke, prípadne formou inominátnej (nepomenovanej) zmluvy. 

	Mechanizmus páchania trestnej činnosti týmito subjektami a jej rozsah si nevyhnutne vyžaduje vykonanie značného množstva výsluchov poškodených občanov, svedkov, zaistenie kvánt listinných dôkazov, najmä z oblasti bankového sektoru a ich analytické vyhodnotenie. Ďalej je nevyhnutné vykonanie mnohých znaleckých skúmaní zaisteného, prevažne účtovného materiálu, ktoré sú náročné na čas a kapacity znalcov z príslušného odboru.

	Z uvedeného vyplýva, že bežnými prostriedkami by vyšetrovanie trvalo neúmerne dlho, čo by malo negatívny vplyv na efektívnosť trestného konania a tiež by to malo negatívnu odozvu u občanov. Vzhľadom na túto skutočnosť a v záujme rýchleho a efektívneho vyšetrovania tejto obzvlášť závažnej trestnej činnosti bolo potrebné, aby sa táto trestná činnosť riešila cestou zriadenia špecializovaných tímov Policajného zboru. 

	Na základe vyššie uvedených okolností pristúpili orgány činné v trestnom konaní k vyšetrovaniu trestnej činnosti zodpovedných pracovníkov jednotlivých obchodných spoločností bez licencií a v rokoch 1999 až 2001 bolo v štrnástich z nich začaté trestné stíhanie za rôzne trestné činy. V priebehu roka 2002 bolo v štyroch z nich ukončené vyšetrovanie predložením návrhu na podanie obžaloby na príslušné prokuratúry. 

	V roku 2002 špecializované tímy zriadené rozkazmi ministra vnútra Slovenskej republiky začali trestné stíhanie v prípadoch Horizont Slovakia, a. s. Košice a BMG Invest, s. r. o. Košice, AGW, s. r. o. Košice, Sporoinvest, a. s. Košice, Drukos, a. s. Banská Bystrica, Sun, s. r. o. Bratislava, Národný bytový fond, a. s. Bratislava, Slovenské životné sporenie, a. s. Bratislava. 

	Okrem vyššie uvedených boli v priebehu roka 2002 začaté trestné stíhania            v 11 ďalších prípadoch, a to:  Miroslav Soboľ – SaS Slovensko, Technoinvest, s. r. o. Bratislava, Investment, s. r. o. Košice, Pallas Aténa, s. r. o. Košice, Mária Nováková – Mária, NERO, s. r. o. Košice, V-Finance-záložňa Michalovce, Monika Zbojovská – F.A.R.O., Eurostart Internationál, s. r. o. Nitra, D. V. P. Družstvo vzájomnej pomoci Nitra a spojené Trends Trading Slovakia, s. r. o. + Dreyhamm, s. r. o. + Eurovice, s. r. o. Bratislava. 

- 2 -

	V roku 2002 bolo čerpanie finančných prostriedkov vynaložených v súvislosti so zvýšenou činnosťou štátnych orgánov súvisiacej s preverovaním činnosti obchodných spoločností bez licencií realizované v rozsahu 35 930,2 tis. Sk v nasledovnej štruktúre:  

(v tis. Sk) 

Výdavky spolu
z toho:
A.	Bežné výdavky
z toho:
610	Mzdy, platy, služobné príjmy a OOV  	
35 930,2

21 242,4 tis. Sk

5 570,9	
      620 Poistné a príspevky zamest. do poisťovní a NÚP 	1 958,6	
   
      630 Tovary a ďalšie služby
      z toho:
-	631 Cestovné náhrady	
13 712,9

109,8	
-	632 Energie, voda a komunikácie	3 077,5	
-	633 Materiál a služby	7 043,0	
-	634 Dopravné	1 019,9	
-	635 Rutinná a štandardná údržba	684,4	
-	637 Ostatné tovary a služby	1 778,3	

B.	Kapitálové výdavky
z toho:
713002 Nákup výpočtovej techniky	
14 687,8

4 156,1	
 713004 Nákup kancelár. strojov a rôznych vybav. kancel.	6 498,7	
 714001 Nákup osobných automobilov	4 033,0	

Predpoklad plnenia úlohy v roku 2003:

	Vzhľadom na rozsiahlosť dokazovania, obrovské množstvá procesných úkonov a kvantá listinných dôkazov nie je možné v súčasnej dobe upresniť, kedy a akým spôsobom bude vyšetrovanie ukončené, bolo však potrebné počítať s tým, že vyšetrovanie bude pokračovať aj v roku 2003.

	Na základe vyššie uvedeného a na základe očakávaného čerpania finančných prostriedkov určených na zabezpečenie mimoriadnej zvýšenej činnosti štátnych orgánov súvisiacej s preverovaním činnosti obchodných spoločností bez licencií do konca roku 2002 požiadalo Ministerstvo vnútra SR listom z 21. 11. 2002 č. VS-121-44/FO-02-2002 o prevod nedočerpaných prostriedkov do roku 2003. Listom č. 22382/2002-44                    z 18. 12. 2002 udelilo Ministerstvo financií SR Ministerstvu vnútra SR výnimku z časového použitia účelových prostriedkov v sume 28 670 tis. Sk na zabezpečenie zvýšenej činnosti štátnych orgánov súvisiacej s preverovaním činnosti obchodných spoločností bez licencií do 31. 12. 2003. Tieto prostriedky boli prevedené na osobitný účet a čerpané budú prednostne v priebehu roka 2003. 

- 3 - 

	V tejto súvislosti pre úplnosť treba uviesť, že skutočné čerpanie prostriedkov do 31. 12. 2002 v sume 35 930,2 tis. Sk je o 3 700,2 tis. Sk vyššie ako bola odhadovaná skutočnosť uvedená v žiadosti Ministerstva vnútra SR z 21. 11. 2002, t. j. v roku 2003 ostáva na vyčerpanie suma 24 969,8 tis. Sk.

	Na základe doteraz získaných poznatkov z priebehu realizácie vyšetrovania je možné konštatovať, že vyšetrovanie tejto obzvlášť závažnej trestnej činnosti bude pokračovať aj v roku 2004. 

Ministerstvo spravodlivosti Slovenskej republiky 

	Na základe uznesenia vlády SR č. 525 z 22. mája 2002 a rozpočtového opatrenia Ministerstva financií SR boli finančné prostriedky vo výške 11 473 tis. Sk rozpísané pre Krajský súd Košice vzhľadom na jeho príslušnosť konať vo veci vyhlásenia konkurzov na preverované obchodné spoločnosti bez licencií.

	V roku 2002 pridelené rozpočtové prostriedky podľa rozpočtových kategórií boli čerpané takto: 

Kategórie	v tis. Sk	% čerpania	
	Rozpočet 2002	Čerpanie 
k 31. 12. 2002 		
610 Mzdy, platy, služobné príjmy a   OOV	824	824	100,0	
620 Poistné a príspevky zamest. do    
       poisťovní a NÚP	313	312	99,7	
630 Tovary a ďalšie služby	10 136	9 238	91,1	
600 Bežné výdavky spolu	11 273	10 374	92,0	
700 Kapitálové výdavky	200	200	100,0	
600 + 700 VÝDAVKY CELKOM	11 473	10 574	92,2	

	Rozpočtové prostriedky pridelené na tento účel vo výške 11 473 tis. Sk                    k 31. 12. 2002 boli vyčerpané vo výške 10 574 tis. Sk, t. j. na 92,2 %. V čerpaní rozpočtových prostriedkov je zahrnutých 8 600 tis. Sk, ktoré boli prevedené na účet cudzích prostriedkov na základe výnimky z časového použitia rozpočtových prostriedkov podľa listu Ministerstva financií SR zo dňa 13. 12. 2002 pod číslom 22347/2002-44 na použitie v roku 2003 s termínom čerpania do 30. júna 2003.

	Samotné čerpanie bolo v roku 2002 primerané, nakoľko sa iba zhromažďovali prihlášky pohľadávok do konkurzného konania veriteľov. 

Generálna prokuratúra Slovenskej republiky

	Na financovanie mimoriadne zvýšenej činnosti orgánov prokuratúry súvisiacej s preverovaním činnosti obchodných spoločností bez licencií boli pridelené účelové prostriedky v sume 5 000 tis. Sk.
- 4  -   

	Čerpanie účelových prostriedkov podľa jednotlivých kategórií bolo nasledovné: 

(v tis. Sk)
	Rozpočet	Čerpanie	Nevyčerpané	
Bežné výdavky celkom
z toho:	
5 000	
3 827	
1 173	
610 Mzdy, platy, služobné príjmy a OOV	284	255	29	
620 Poistné a príspevky zamest. do  
       poisťovní a NÚP	107	96	11	
630 Tovary a ďalšie služby	4 609	3 476	1 133	

	Nevyčerpané účelové prostriedky v sume 1 173 tis. Sk boli vrátené na účet štátneho rozpočtu.

	Účelové prostriedky sa použili najmä na nákup technického vybavenia pre prokurátorov poverených vybavovaním tejto agendy. Prostriedky boli vynaložené aj na nákup kancelárskeho materiálu, na usporiadanie seminára pre prokurátorov so zameraním na agendu konkurzov, zmenkového a šekového práva a bankových operácií za účasti externých lektorov, na znalecké posudky, ďalej na poštovné, pohonné hmoty a tlmočné. 

	Mzdové prostriedky sa použili na úhradu príplatkov za prácu nadčas a na odmeny pre prokurátorov za splnenie mimoriadnych pracovných úloh.